
Naslov: Obnovljen grad Rajhenburg ponuja marsikaj zanimivega
Napoved za voditelja:

Na Slovenskem imamo kar nekaj gradov. Nekateri so v zelo slabem, drugi v malo boljšem stanju. Mi vas tokrat vabimo v Posavje, natančneje na strm skalnat pomol nad reko Savo pri Brestanici, kjer je baje nekoč stal najstarejši z listino izpričani grad na Slovenskem, ki se je v pisnih virih omenjal že leta 895, vendar je bila ta utrdba kasneje porušena. Na njenem mestu so med leti 1130 in 1147 na pobudo salzburškega škofa Konrada postavili nov grad. Ta je bil skozi stoletja dograjevan, pred leti pa povsem obnovljen. Poleg graščakov so se v njem zvrstili še menihi, nemški okupatorji, izgnanci, zaporniki, zdaj pa so vse te zgodbe predstavljene v stalnih in občasnih muzejskih zbirkah.

H1: Rajhenburg je doslej veljal za najstarejši z listino izpričani grad na Slovenskem
H2: Po celoviti obnovi ponuja na ogled zanimive zbirke od trapistov do izgnancev
H3: Skozi vse leto na gradu pripravljajo razstave, koncerte, gledališke predstave…
T- Iz Brestanice GORAN ROVAN /

X- Snemalec in montažer Damir Vincelj /

Grad Rajhenburg se lahko pohvali z izjemno lego, pa tudi pestro zgodovino.
T- HELENA ROŽMAN /

X- muzejska svetovalka KD Krško /

»Na skalni polici nad reko Savo je v prvi polovici 12. stoletja salzburški nadškof Konrad dal pozidati to grajsko stavbo, ki je sicer v zgodovinopisju dolgo časa veljala kot najstarejša grajska stavba na Slovenskem. In po zgodovinskem viru, ki se je s kasnejšimi raziskavami izkazal kot delno falsificiran, smo ta grad nekoč uvrščali v 9. stoletje.«
V gradu so se izmenjali številni lastniki, zdaj je v lasti občine Krško, ki je že leta 1968 poskrbela, da so tam postavili razstavo o izgonu Slovencev v drugi svetovni vojni.

T- IRENA FÜRST /

X- Muzej novejše zgodovine Slovenije /

»To razstavo je uredu dr. Tone Ferenc. Sevede grad pa je bil izbran zato, da se na njem uredi razstava, ker je pač preko tega taborišča za izgon Slovencev v Rajhenburgu šlo na pot izgnanstva največ Slovencev. Po obnovi gradu seveda smo postavili novo razstavo, ki je sodobna, na kateri je poleg fotografskega dokumentarnega gradiva razstavljeno tudi veliko muzejskih predmetov, zgodbe.« 
V gradu, ki je bil pred leti temeljito obnovljen, sta lepo ohranjeni kar dve kapeli - romanska iz 12. in gotska iz 16. stoletja, kar je svojevrstna posebnost v srednjeevropskem prostoru. Grad so trapisti za nekaj časa celo preuredili v samostan. Njim v spomin zdaj že četrto leto pripravljajo Rajhenburški dan čokolade in likerjev.
T- ANITA RADKOVIČ /

X- organizator in koordinator kulturnih programov KD Krško /

»Dogodek je programsko zasnovan na bogati dediščini menihov trapistov, ki so na gradu Rajhenburg živeli in delovali od 1881 do 1947 in pustili velik pečat tako Brestanici, Posavju in tudi širše po Sloveniji. Bili so prvi industrijski izdelovalci čokolade, ki so jo tržili pod blagovno znamko Imperial, prav tako pa so izdelovali tudi kakavov liker Kakao in pa zeliščna likerja grande in trapistin.«
Grad pa je bil po drugi svetovni vojni deležen tudi manj opevane zgodovine, ko so bili v njem zapori. O tem priča tudi najnovejša razstava Muzeja novejše zgodovine Slovenije.

T- IRENA FÜRST /

X- kustosinja Muzeja novejše zgodovine Slovenije /

»Na gradu so bila v letih 1948 do1966 različne kazenske ustanove. Najbolj sigurno je Slovencem, kolikor jim je sploh seveda poznano, da je bil na gradu kazensko poboljševalni dom za ženske, za politične zapornice.«
Grajski prostori pa poleg stalnih gostijo tudi občasne razstave.
T- NINA SOTELŠEK /

X- višja kustosinja /

»Trenutno razstavljamo Boštjana Puclja, fotografa iz Novega mesta. V letošnjem letu pa odpiramo še eno fotografsko razstavo in sicer skupinsko. Torej 16. novembra odpiramo razstavo Če bi Slovenija bila. Projekt, ki ga je zasnoval francoski fotograf in kurator Klavdij Sluban. Preko javnega razpisa je izbral 19 sodobnih slovenskih fotografov.«
Ti so tri leta ustvarjali in beležili poglede na sodobno slovensko družbo. Na gradu pa potekajo tudi številne druge prireditve.
T- ŽIGA KUMP /

X- koordinator in organizator kulturnih programov KD Krško /

»Za nami so zdele že trije koncerti, recimo Maje Keuc, Vesne Pisarović, pa Jure Tori tanga, sledi še en abonmajski koncert Damirja Imamovića in pa dve gledališki predstavi, obe komediji Brade in pa za konec sezone povsem nova produkcija Mestnega gledališča Ptuij I love Njofra.«
Brestaničani so preko svojih društev že pred leti skrbeli, da je bilo na gradu vedno polno dogajanja. To tradicijo zdaj nadaljujejo.
T- VESNA BUTKOVIČ /

X- predsednica Turističnega društva Brestanica /

»Prirejamo različne prireditve. Nekako najbolj prepoznavna prireditev v zadnjih letih pa je Srednjeveški dan na gradu Rajheburg, ki je tematska prireditev in privablja številne obiskovalce.«
Seveda pa mnogi ne vedo, zakaj se ta grad sploh imenuje Rajhenburg.
T- HELENA ROŽMAN /

X- muzejska svetovalka KD Krško /

»Do 16. stoletja je pa tu živela družina, ki je upravljala z njim in ki je po tej grajski stavbi dobila tudi ime. To so rajhenburški gospodje. Družina s katero se bomo v naslednjih letih zagotovo še ukvarjali in skozi njo pripovedovali tudi zgodbo o Rajhenburgu.«
Grad Rajhenburg je zagotovo kraj, ki ponuja številna doživetja. Po obisku v njem se lahko obiskovalci posladkajo še v grajski kavarni in slaščičarni, odžejajo s trapistovskim pivom, v muzejski trgovini pa kupijo še kaj za spomin.
